Ayuptapi
Itancan kin yatan po.
Itancan Caje kin yatanpi nunwe.
Wakantanka, Ateyapi Iyotanwasake cin, mahpiya maim Wakna Kage cin, he wicawada: Qa Jesus Christ, Cinhintku hecena, Itancan unyanpi kin: He Woniya Wakan eciyatanhan icaga, Witansna un Mary etanhan tonpi: Pontius Pilate kakisya, Canicipawega en okatanpi, te, ca hapi: Kuya hades ekta i; Iyamnican wicate cin etanhan ake kini: Wankan mahpiya kin ekta iyaye, Ca Wakantanka, Ateyapi Iyotan-wasaka etapa kin eciyatanhan iyotanka: Heciyatanhan wicasa nipi qa tapi kin wicayasu u kta.
Ceunkiyapi kta Itancan, nitowaonsida kin unkiyutanin miye.
Qa wowantkiye nitawa kin unqu miye.
Itancan, oyate wokiconze kin he nikiya ye.
Qa hoyeunniciyapi eca onsidaya naunhon miye.
Wicasa Wakanpi nitawa kin woowotanna wicaqu ye.
Qa oyate wicayakahnige cin iyuskinwicakiya ye.
Itancan, nitaoyate kin niwicakiya ye.
Qa woaihpeya nitawa kin yawaste ye.
Itancan, anpetu unkitawapi en wookiye unqu miye.
Ecin niye, Itancan, nisnana zaniyan ounyanpi kta okihiunyayapi ce.
Wakantanka, unkiyepi mahen cante kin unkieiyuska miye.
Qa Nitaniya Wakan kin unkipi sni miye.
Wookiye on Wocekiye wan Wakantanka, wicotawacin wakan owasin, wowahokonkiye waste owasin, qa wicohan owotonna owasin etanhan u kin; Nitaokiyepi kin, wookiye wan maka akan iyeyepica sni kin he wicaqu ye; hecen unkicantepi kin woahope nitawa kin ecen econpi kta e tinsya awacinpi kta, qa niye wowinapeunniyanpi kinhan, tokaunyanpi kin kowicunkipapi kte sni, qa heon etanhan ohinniyan wahbaya asniunkiciyapi kta; Jesus Christ Wanikiya unkitawapi toohiye kin he eciyatanhan. Amen.
Wokokipe en Wookiye on Wocekiye wan Itancan, oiyokpaza unkitawapi kin iyoyamunkiciciya miye; qa nitowaonsida tanka eciyatanhan, hanhepi kin de, wokokipe qa wowinihan kin etanhan unyuha miye; Jesus Christ Nicinksi hecena Wanikiya unyuhapi, towastedake kin he eciyatanhan. Amen.
Collect for Aid Against all Perils United States makoce kin en Itancankiyapi, qa tona Oyate ohan Wowasake yuhapi, on Wocekiye wan. Wakantanka Iyotan-wasaka, Nitokiconze kin owihanke wanica, qa Nitookihi yawapicasni kin, maka kin de ataya onsikida ye; qa United States kin on Tunkansinayanpi kin, qa maka obaspe kin de on Itancan kin, qa toktokeca wowasake yuhapi kin, cantepi kin awanwicayaka ye; hecen tuwa waeconwicakiye kin sdonkiyapi hecinhan, taku owasin isanpa nitookinihan qa nitowitan kin he akitapi kta; qa unkiyepi, qa nitaoyate kin ataya, tuwe towasake yuhapi iwicunyukcanpi kinhan, Nioie qa Nitookahnige eciyatanhan yawasteya, wicadaya qa anagoptanyan wicunyuonihanpi kta; Jesus Christ Itancan unyanpi eciyatanhan, tuwe Niye qa Woniya Wakan kin ob niun qa wokiconze yuha, Wakantanka wanjina, maka owihanke wanin. Amen.
Wicasa Wakan qa Oyate kin on Wocekiye wan Wakantanka Iyotan-wasaka qa ohinniyan kin, wawicaqupi waste qa ecetu kin owasin etanhan u kin; Bisop wicunyuhapi kin, qa Wicasa Wakan unmapi kin, qa Omniciye tona awanyagwicasipi kin, hena ob, nitowaste etanhan Woniya iwicazaniyan kin he kun uwicakiya ye; qa awicakehan iyokipiniyanpi kta e, ohinniyan nitowaste kin cu kin iyecen wicaqu ye. De ecen unqu miye, Itancan, Jesus Christ, Wawiciya qa Iyokookna un unkitawapi, tookinihan kin eciyatanhan. Amen.
Wicasa Owasin on Wocekiye wan Wakantanka, wicasa owasin Wicakage ca Niwicaye cin, oyate owasin qa wicasa token unpi kasa, owasin on, onsiiciya ceunniciyapi, nitancanku kin sdonyewicayakiyin kta, qa nitozani wanikiye kin oyate owasin ekta dutanin kta, hecen iyonicipi nunwe. iyotan Okodakiciye Wakan owancaya kin heon ceunniciyapi; Nitaniya waste kin on awandake ca duha kta, hecen tona Christ wacinyanpi qa iye tawawicaya ikdawapi okdakapi kin, hena wowicake canku ekta yusawicayapi, qa wicotawacin wanjina, wookiye icaske, qa wiconi owotanna, hena on wowacinye kin yuhapi nunwe. Owihanketa, tona tawacinpi, tancanpi, qa taku yuhapi sa on kakijapi qa iyotaniyekiyapi kin, (*qa iyotan tona wocikiye ewicunkiciyapi kta cinpi kin,) Ate nitowaste kin on, hena cajeunniciyatapi; wokakije owasin en, iyohi token icakijapi kin iyecen owicakiye ca wicakicanpta ye; kakiswicayapi owasin en tawacintanka, qa iyotaniyekiyapi kin eciyatanhan wowiyuskin wicayaqu kta, hena iyonicipi nunwe. Qa dena Jesus Christ, Iye on unnicidapi. Amen.
Taku Owasin on Wopida Eyapi kin witaya eyapi kta. Wakantanka Iyotan-wasaka, wowaonsida owasin Ateyapi kin, unkiyepi, nitaokiyepi iyeuncecapi sni kin, nitowaste qa nitowacantkiye waste kin, unkiyepi qa wicasa owasin ekta, heon awicakehan onsiiciya wopida unnicupi. Unyakagapi, unyaduhapi, qa wiconi kin de en wowaste owasin on, (*qa iyotan tona decana wowaonsida wicaqupi kin on, nakaha wopida qa woyatan nicupi kte cin on) unniyawastepi; tka iyotan, Jesus Christ Itancan unyanpi kin maka oyate owasin niwicaye cin, he nitowastedake yawapica sni kin, he on wopida unnicupi; nakun wowaste wookihi kin qa wowitan wowacinye kin, hena on. Qa nitowaonsida kin owasin tanyan okahnihunyayapi kta iceunniciyapi, hecen unkicantepi kin awicakehan wopida yuhapi kta, qa hecen unkiipi hecena on sni, tka unkohanpi kin nakun on, nitoyatan unyataninpi kta; nitoope en unkicicupi, qa anpetu unkitawapi kin owasin en nitokab yuwakanyan qa owotannayan maunnipi kta hena on; Jesus Christ Itancan unyanpi kin he eciyatanhan, he iye, niye qa Woniya Wakan kin ob, wookinihan qa wowitan yuha nunwe, maka owihanke wanin. Amen.
St. Chrysostom Tawocekiye wan Wakantanka Iyotan-wasaka, wowaste unyaqupi kin heon dehan okonwanjina niye ekta ceunniciyapi; qa tohan yamni qais nonpa esa tikten Nicaje oknayan, witaya yankapi kin, qa taku nicidapi kinhan, hena wicayaqu kta kehe ciqon; Nitaokiyepi token cinpiiqa icekiyapi kin, token iwastepi kte cin, he iyecen dehan, Itancan, wicayeciduecetu nunwe; wiconi kin de en, wowicake nitawa etanhan wicoksape kin he unyaqupi kta, qa tokata kin he en, wiconi owihanke wanice cin he unqu miye. Amen.
Heon etanhan, Messiya kici piya inicagapi hecinhan, taku wankantuya wakantanka etapa kin eiyatanhan, Messiya kiyotanke cin hen, un kin hena akita po. Colossians 3:1 Messiya tipi wakan nape on kagapi kin he mahen i sni, tipi wakan hinca iyacinpi kin hena ee; tuka mahpiya kin e qe mahen, qa heciya unkiyepi on wakantanka itokam ihdutanin kta. Hebrews 9:24
Evening Prayer, Rite 2
Only the Introductory Sentences are included.